ཕྲུལ་ཡིན། །མཉམ་པར་མ་བཞག་སྦྱོར་བ་ཡིས། །སངས་རྒྱས་ཀུན་དང་
མཉམ་པར་སྦྱོར། །ཀུན་ཏུ་ཀུན་ནས་ཐམས་ཅད་དང་། །བདག་ཉིད་རྟག་ཏུ་རྣམ་པ་ཀུན། །སངས་
རྒྱས་ཀུན་དག་དངོས་གྲུབ་ནི། །རང་ཉིད་ཀྱིས་ནི་དེ་མཐོང་འགྱུར། །གཙོ་བོ་བདེ་བ་ཀུན་རང་
བཞིན། །སེམས་དཔའ་ཆེན་པོ་འགྲོ་དང་བཞུགས། །གནས་དང་ཟས་དང་གོས་ལ་སོགས། །
མཁའ་ལས་སྐད་ཅིག་དག་གིས་རྙེད། །སྲིད་པ་གཅོད་པར་འགྱུར་བ་དང་། །མགྲོན་ལ་རབ་
མཆོག་བསྟན་པར་འགྱུར། །ལྷ་དང་བཅས་པ་ཀུན་གྱིས་མཆོད། །ཡང་དང་ཡང་དུ་ཕྱག་བྱེད་
འགྱུར། །ཇི་ལྟར་སྟོན་པ་རྫོགས་སངས་རྒྱས། །འཇིག་རྟེན་ཕན་པར་བཞེད་པས་གཤེགས། །དེ་
བཞིན་རྣལ་འབྱོར་ཆེན་པོ་ནི། །སྣ་ཚོགས་ཡེ་ཤེས་རྗེས་སུ་སྡུད། །རྡོ་རྗེ་སེམས་དཔས་མཚོན་པས་
239

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ན། །བསྒྲུབ་པར་མི་བྱ་ཅི་ཡང་མེད། །བདེ་ཆེན་ཕྱག་རྒྱ་ཆེན་པོ་ནི། །རང་ཉིད་རྗེས་སུ་འགྲུབ་
པར་འགྱུར། །ལས་དང་ཉོན་མོངས་ལས་ཅན་ལུས། །བྱེད་པ་བོ་དང་འབྲས་བུ་ཉིད། །སྨིག་རྒྱུ་རྨི་
ལམ་ལྟ་བུ་དང་། །དྲི་ཟའི་གྲོང་ཁྱེར་དག་དང་མཚུངས། །འདི་འདྲའི་ཏིང་འཛིན་མི་ཤེས་པས། །
དངོས་པོ་ལ་ནི་ཉེར་དམིགས་ཏེ། །འདོད་ཆགས་སྣ་ཚོགས་སྐྱེས་པ་རྣམས། །དེ་དག་སྒྱུ་མའི་སྨན་
གྱིས་གསོ། །བདག་བྱིན་རླབས་པའི་མན་ངག་དང་། །གང་གིས་བླ་མ་ལས་མ་བསྒྲུབས། །རྟག་
དང་ཆད་པ་ལ་དམིགས་པས། །མི་དེ་ཕྱིར་ལྡོག་གྱུར་པ་ཡིན། །མཆོད་པ་ཐམས་ཅད་ཡོངས་
སྤངས་ན། །བླ་མ་ལ་མཆོད་ཡང་དག་བརྩམས། །དེ་མཉེས་པས་ནི་ཀུན་མཁྱེན་པའི། །ཡེ་ཤེས་
མཆོག་ནི་འཐོབ་པར་འགྱུར། །བླ་མེད་མགོན་པོ་སློབ་དཔོན་གྱི། །རྡོ་རྗེ་སེམས་དཔའ་མཆོད་
བྱས་པ། །དེ་ཡི་བསོད་ནམས་མ་བྱས་ཤིང་། །དཀའ་ཐུབ་མ་བསྟེན་གང་ཞིག་ཡོད། །དེ་ཉིད་མི་
ཟད་འདོད་པ་ཡིས། །ཤིན་ཏུ་དགའ་བ་གང་དང་གང་། །ཤིན་ཏུ་ཁྱད་པར་ཅན་ཉིད་དེ། །དེ་དང་
དེ་ནི་བླ་མ་སྦྱིན། །སློབ་དཔོན་གྱིས་ནི་སྡིག་པ་འཕྲོག །སློབ་དཔོན་གྱིས་ནི་འཇིགས་པ་སེལ། །
སློབ་དཔོན་གྱིས་ནི་སྡུག་བསྔལ་གྱི། །རྒྱ་མཚོའི་འཇིགས་པ་ཕ་རོལ་སྒྲོལ། །གང་ཞིག་ང་རྒྱལ་
གྱིས་སྦགས་ཤིང་། །ཡང་དག་རིམ་པ་སུན་འབྱིན་དང་། །དེ་ཉིད་ཆོས་ལ་བརྙས་བྱས་པ། །དེ་ལ་
དེ་ཉིད་བསྟན་མི་བྱ། །བླ་མ་ལ་གུས་བདེན་པར་སྨྲ། །རྣམ་པར་མཁས་ཤིང་རྒྱུད་གཅིག་པ། །དམ་
ཚིག་སྤྱོད་པ་སྲུང་བ་དང་། རིམ་པ་དེ་ལ་བསྟན་པར་བྱ། །རྡོ་རྗེ་སློབ་མས་གསོལ་བ། བཅོམ་ལྡན་
འདས་སོམ་ཉིར་གྱུར་པ་གཞན་འགའ་ཞིག་བདག་ལ་འཕྱས་ཏེ། ཅིའི་ཕྱིར་ཡུན་རིང་བོར་གཉིད་
ལོག་ནས། ལུས་ཀྱི་ཁོག་པ་བོར་ནས་རྨི་ལམ་དུ་སུམ་ཅུ་རྩ་གསུམ་གྱི་གནས་སམ། ཡུལ་ཕྱོགས་
གཞན་དག་ཏུ་སོང་ནས་འདོད་པའི་ཡོན་ཏན་ལྔ་ཉམས་སུ་མྱོང་སྟེ། ཡང་ལུས་འདི་འོངས་ནས།
ཅིའི་ཕྱིར་རྨི་ལམ་དགེ་བ་དང་མི་དགེ་བ་མཐོང་བའི་འབྲས་བུ་འཐོབ་པར་འགྱུར། དེ་བཞིན་དུ་
240

༄༅། །གསང་འདུས་རིམ་ལྔའི་ཁྲིད་ཡིག་སོགས།
གཉིད་ལོག་པའམ། གཉིད་མ་ལོག་པའི་གནས་སྐབས་དག་ན་ཅི་ཐ་དད་པར་མཆིས་སམ། །འོན་
ཏེ་མ་མཆིས། །རྡོ་རྗེ་སློབ་དཔོན་གྱིས་སྨྲས་པ། སེམས་ཅན་ཆེན་པོ་ལེགས་སོ་ལེགས་སོ། །ཐོག་
མ་མེད་པའི་རང་བཞིན་ཅན་གྱི་ལུས་ལ་དངོས་པོར་བལྟས་ནས་འཛིན་པ་རྣམས་ཀྱི་ཐེ་ཚོམ་
བདག་ལ་བྱིན་གྱིས་བརླབས་པར་བཤད་པ་རྣམ་པར་གསལ་བར་
བསལ་བར་བྱ་བའི་ཕྱིར་དང་།
བྱ་བའི་ཕྱིར། རྨི་ལམ་གྱི་མཚན་ཉིད་ཡོངས་སུ་དྲི་བར་བྱེད་པ་ལེགས་སོ་ལེགས་སོ། །དེ་བས་ན་
རྨི་ལམ་གྱི་སྒོ་ནས་གཟུགས་བརྙན་དུ་བཤད་པའི་ལྷའི་སྐུ་ཐམས་ཅད་ཀྱི་སོ་སོར་རང་རིག་པར་
གྱུར་པ། རྒྱུད་དང་མདོ་སྡེ་རྣམས་ཀྱི་རྗེས་སུ་འབྲངས་ནས་རབ་ཏུ་རྟོགས་པར་བྱ་ཡིས། རྩེ་
གཅིག་པའི་སེམས་ཀྱིས་ཉོན་ཅིག ཕུང་བོ་ཁམས་དང་སྐྱེ་མཆེད་དབང་སོགས་རྣམས། །ཤེས་
པ་གཉིས་ལ་དེ་འདིར་རབ་འདུས་ནས། །སྟོང་ཆེན་གྱུར་པས་གང་ཞིག་གཉིད་ལོག་པ། །རླུང་གི་
ཤུགས་ཀྱིས་རྨི་ལམ་མཐོང་བར་འགྱུར། །རྨི་ལམ་སད་ལ་བྱེ་བྲག་གཞན་མེད་པས། །ཀུན་ཏུ་རྟོག་
པ་རྨི་ལམ་འབྲས་འདོད་ལ། །འགྲོ་བ་ཉིན་མཚན་མེད་པར་གཉིད་ལོག་ཅིང་། །ས་མཐུག་གྱུར་
པས་རབ་ཏུ་རིང་གཉིད་ལོག །འབྲས་བུ་མ་སྨིན་བྱས་པའི་ལས་རྣམས་ཀྱིས། །སྐྱེ་འདིར་རླུང་
གིས་སླར་ཡང་འཇུག་པར་འགྱུར། །འབྲས་བུ་སྨིན་པར་གྱུར་ན་རླུང་འདི་ཉིད། །འཇིག་རྟེན་འཆི་
བ་གཞན་དུ་མྱུར་འགྲོ་འགྱུར། །ཇི་ལྟར་ཕྱོགས་བཅུར་བཞུགས་པའི་རྒྱལ་དབང་བོ། །འདི་ཡི་སྐུ་
ལ་རྐང་རུས་ཤ་མེད་ཀྱང་། །སེམས་ཅན་ཕན་ཕྱིར་ཁམས་ལ་འཇུག་མཛད་ཅིང་། །སྤྲུལ་བའི་སྐུ་
ཡིས་བྱ་བ་མཛད་པ་ཡིན། །རིམ་པ་དེ་བཞིན་གཉིད་ལོག་སད་པའི་སེམས། །འབྲས་བུ་འདོད་
པའི་རྣམ་རྟོག་འདྲ་བ་ཅན། །དེ་བས་ཆོས་ཀུན་རྨི་ལམ་ལྟ་བུ་སྟེ། །བདེན་དང་རྫུན་པ་དག་ཀྱང་
ཡོད་མ་ཡིན། །ཞེས་བྱ་བའོ། །དོན་དེ་ཉིད་གསལ་བར་བྱའི་ཕྱིར། ལས་ཀྱི་སྒྲིབ་པ་རྣམ་པར་དག་
པའི་མདོ་ལས་ཀྱང་། དགེ་སློང་དེ་ཇི་སྙམ་དུ་སེམས། ཅི་ཁྱོད་ཀྱིས་གཉིད་ལོག་པའི་རྨི་ལམ་ན།
241

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཀུན་ཏུ་རྟོག་པའི་ཚེ་འདོད་ཆགས་སྤྱོད་པ་མྱོང་ངམ། གསོལ་བ། བཅོམ་ལྡན་འདས་མྱོང་ལགས་
སོ། །བཅོམ་ལྡན་འདས་ཀྱིས་བཀའ་བསྩལ་པ། དགེ་སློང་སེམས་ཀྱིས་འདོད་ཆགས་སྤྱད་པར་
ཁྱོད་ཀྱིས་མི་ཤེས་སམ། གསོལ་བ་བཅོམ་ལྡན་འདས་དེ་ནི་དེ་ལྟར་ལགས་སོ། །བཅོམ་ལྡན་
འདས་ཀྱིས་བཀའ་བསྩལ་པ། དགེ་སློང་ཅི་ཁྱོད་ཀྱི་རྨི་ལམ་གྱི་སེམས་དང་གཉིད་མ་ལོག་པའི་
སེམས་འདི་ལ་བྱེ་བྲག་དང་ཐ་དད་དུ་བྱ་བ་ཞིག་ཡོད་པར་མཐོང་ངམ། གསོལ་བ་བཅོམ་ལྡན་
འདས་བདག་གིས་ནི། རྨི་ལམ་གྱི་སེམས་དང་གཉིད་མ་ལོག་པའི་སེམས་ལ་ཐ་དད་དུ་བགྱི་བ་
ཅུང་ཟད་ཀྱང་མ་མཐོང་ལགས་སོ། །བཅོམ་ལྡན་འདས་ཀྱིས་བཀའ་བསྩལ་པ། དགེ་སློང་འདི་ཇི་
སྙམ་དུ་སེམས། ཆོས་ཐམས་ཅད་རྨི་ལམ་ལྟ་བུའོ། །ཞེས་ངས་མ་བསྟན་ཏམ་གསོལ་བ་བཅོམ་
ལྡན་འདས་དེ་ནི་དེ་ལྟ་མ་ལགས་སོ། །ཞེས་གསུངས་པ་དང་། བཅོམ་ལྡན་འདས་ཀྱིས་དོན་འདི་
གསལ་བར་བྱ་བའི་ཕྱིར། གསང་བ་འདུས་པ་ཞེས་བྱ་བ་རྣལ་འབྱོར་ཆེན་པོའི་རྒྱུད་ལས་ཀྱང་།
ཀྱེ་མ་བཅོམ་ལྡན་འདས་དེ་བཞིན་གཤེགས་པ་ཐམས་ཅད་འདི་ལྟ་སྟེ། དཔེར་ན་བྱང་ཆུབ་ཀྱི་
སེམས་ལ་མི་གནས་
སེམས་དེ་ནི། དེ་བཞིན་གཤེགས་པ་ཐམས་ཅད་ཀྱི་ཡེ་ཤེས་འབྱུང་བར་བྱེད་པའི་རྡོ་རྗེའི་གནས་
ལྟ་བུ་སྟེ། བྱང་ཆུབ་ཀྱི་སེམས་དེ་ཡང་ལུས་ལ་མི་གནས། ངག་ལ་མི་གནས།
སོ། །ཆོས་གང་ཁམས་གསུམ་ན་མི་གནས་ཏེ། སྐྱེ་བ་ཡང་མི་གནས་འགག་པ་ཡང་མེད་དེ། འདི་
ནི་ཡེ་ཤེས་འབྱུང་བའི་རྡོ་རྗེའི་གནས་དེ་ཡིན་ནོ། །ཀྱེ་བཅོམ་ལྡན་འདས་དེ་བཞིན་གཤེགས་པ་
ཐམས་ཅད་ཀྱི་རྨི་ལམ་འདི་ནི། བདག་གིས་ཁམས་གསུམ་དུ་རྨི་ལམ་མཐོང་བར་བྱའོ་སྙམ་དུ་མི་
སེམས་སོ། །མི་ཡང་བདག་གིས་རྨི་ལམ་མཐོང་སྙམ་དུ་མི་སེམས་ཏེ། ཁམས་གསུམ་གྱི་བྱ་བ་དེ་
རྣམས་ཀྱང་རྨི་ལམ་ལྟ་བུ། རྨི་ལམ་དང་འདྲ་བ། རྨི་ལམ་ལས་བྱུང་བའོ། །དེ་བཞིན་དུ་བཅོམ་ལྡན་
འདས་དེ་བཞིན་གཤེགས་པ་ཐམས་ཅད་ཕྱོགས་བཅུའི་འཇིག་རྟེན་གྱི་ཁམས་ཀྱི་སངས་རྒྱས་དང་།
242

༄༅། །གསང་འདུས་རིམ་ལྔའི་ཁྲིད་ཡིག་སོགས།
བྱང་ཆུབ་སེམས་དཔའ་ཇི་སྙེད་པ་རྣམས་དང་། སེམས་ཅན་ཇི་སྙེད་པ་ཐམས་ཅད་ཀྱང་། རྨི་ལམ་
ལ་བདག་མེད་པའི་གནས་སུ་རིག་པར་བྱའོ་ཞེས་གསུངས་པ་དང་། སྒྱུ་མ་ལྟ་བུའི་ཏིང་ངེ་འཛིན་
འདི་ཉིད་གསལ་བར་བྱ་བའི་ཕྱིར།
དཔལ་ཡེ་ཤེས་རྡོ་རྗེ་ཀུན་ལས་བཏུས་པ་ཞེས་བྱ་བ་རྣལ་
འབྱོར་ཆེན་པོའི་རྒྱུད་ལས་ཀྱང་། སེམས་དང་སེམས་ལས་བྱུང་བའི་རྣལ་འབྱོར་ཆེན་པོ་ནི། བདེ་
བ་ཆེན་པོའི་ཏིང་ངེ་འཛིན་ཏེ། དེ་ནི་སྐུམའི་དཔེས་ཉེ་བར་མཚོན་པ་སྟེ། དེ་བས་ན་སངས་རྒྱས་
ཀྱི་ཞིང་གང་གཱའི་ཀླུང་གི་བྱེ་མ་སྙེད་ཀྱི་དེ་བཞིན་གཤེགས་པ་ཐམས་ཅད་ནི། སྒྱུ་མ་ལྟ་བུ་དང་།
ཆུ་ཟླ་ལྟ་བུ་དང་། མིག་ཡོར་ལྟ་བུ་དང་། སྨིག་རྒྱུ་ལྟ་བུ་དང་། རྨི་ལམ་དང་། བྲག་ཆ་དང་། དྲི་
ཟའི་གྲོང་ཁྱེར་དང་། མིག་འཕྲུལ་དང་། འཇའ་ཚོན་དང་། གློག་དང་། ཆུའི་ཆུ་བུར་དང་།
ལོང་གི་གཟུགས་བརྙན་ཏེ། སྒྱུ་མའི་དཔེ་བཅུ་གཉིས་ཀྱིས་བདེ་བ་ཆེན་པོའི་ཏིང་ངེ་འཛིན་ཉེ་
བར་མཚོན་པར་འགྱུར་བ་ཡིན་ཏེ། དེ་ལྟར་ཕྱོགས་བཅུའི་འཇིག་རྟེན་གྱི་ཁམས་ན་གནས་པའི་དེ་
བཞིན་གཤེགས་པ་ཐམས་ཅད་འཁོར་བ་ཇི་སྲིད་ཀྱི་བར་དུ། སྒྱུམ་ལྟ་བུའི་ཏིང་ངེ་འཛིན་གྱིས་
བཞུགས་ནས། འདོད་པའི་ཡོན་ཏན་རྣམས་ཀྱིས་རོལ་པར་མཛད་ཅིང་དགའ་བར་མཛད་པས་
ཡོངས་སུ་སྤྱོད་པར་མཛད་ལ། ཐམས་ཅད་མཁྱེན་པའི་ཡེ་ཤེས་དང་ལྡན་པས་བདག་ཉིད་བཞད་
པ་ཙམ་གྱིས་སངས་རྒྱས་ཀྱི་ཞིང་དུ་གཤེགས་པར་མཛད་དོ་ཞེས་གསུངས་པ་ཡིན་ནོ། །
དེ་ལྟར་དུས་གསུམ་གྱི་འཁོར་བའི་སྡུག་བསྔལ་རྗེས་སུ་དྲན་ནས། རྣམ་པར་གྲོལ་བར་
འདོད་པས། རྡོ་རྗེ་སློབ་དཔོན་འབད་པས་མཉེས་པར་བྱས་ལ། བདག་ལ་བྱིན་གྱིས་བརླབས་
པས་རིམ་པས་མན་ངག་ཐོབ་ནས། དེ་རྣམ་པར་དག་པའི་ཐབས་བཙལ་བར་བྱའོ། །ཀུན་རྫོབ་ཀྱི་
བདེན་པ་བསྡུས་པའི་ཐེ་ཚོམ་གཅོད་པ་སྟེ་ལེའུ་དྲུག་པའོ།། །།གྲོག(ལོའི་
243

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྡོ་རྗེ་སློབ་མས་གསོལ་བ། ཀུན་རྫོབ་ཀྱི་བདེན་པ་ལ་ནི་ཐེ་ཚོམ་མ་མཆིས་ན། ད་ནི་སྣང་
བ་རྣམ་པར་དག་པའི་གནས་དོན་དམ་པའི་བདེན་པའི་ཆ། བླ་མའི་ཞལ་སྔ་ནས་ཀྱི་དྲིན་གྱིས་
ཤེས་པར་འཚལ་ལོ། །རྡོ་རྗེ་སློབ་དཔོན་གྱིས་སྨྲས་པ། ཀུནརྫོབ་ཀྱི་བདེན་པ་ཞེས་བྱ་བ་ནི།
བདག་ལ་བྱིན་གྱིས་བརླབས་པས་རིམ་གྱིས་རྡོ་རྗེ་སེམས་དཔའི་སྐུ་རྫོགས་པ་ནི། སྒྱུ་མའི་དཔེ་
བཅུ་གཉིས་ཀྱིས་རབ་ཏུ་བསྟན་པར་ནུས་ཀྱི། དོན་དམ་པའི་བདེན་པ་ནི། ལུས་མེད་པ། དཔེ་
མེད་པ། རྩོལ་བ་ཐམས་ཅད་དང་བྲལ་བ། སོ་སོ་རང་རིག་པ་སྟེ། དེ་བས་ན་བླ་མའི་ཁེ་ལས་
བསྟན་པ་མེད་པར་ཤེས་པར་མི་འགྱུར་རོ། །ཇི་སྐད་དུ་གསུངས་པའི་ཚིག་ལས་ཀྱང་། ཇི་ལྟར་
མར་མེ་བུམ་ནང་གནས། །ཕྱི་རོལ་ཏུ་ནི་སྣང་མི་འགྱུར། །བུམ་པ་དེ་ནི་བཅག་གྱུར་ན། །དེ་འོག་
མར་མེ་འོད་གསལ་འགྱུར། །དེ་བཞིན་བུམ་པ་རང་ལུས་ཉིད། །དེ་ཉིད་མར་མེ་ལྟ་བུ་ཡིན།
མའི་ཁ་ཡིས་ལེགས་བཅག་ན། །སངས་རྒྱས་ཡེ་ཤེས་གསལ་བར་འགྱུར། །ནམ་མཁའ་ལས་ནི་
ནམ་མཁའ་འབྱུང་། །མཁའ་ཡི་ནམ་མཁའ་མཐོང་འགྱུར་ལྟར། །དེ་ཉིད་བླ་མའི་ཁ་ཉིད་ལས། །
སྦྱོར་བ་ལེགས་པར་བསྟན་པ་ལས། ཞེས་གསུངས་ཏེ། རིགས་པ་འདིས་ནི་སྒྲའི་རྣམ་པ་ལས་བྱུང་
བ་ཡིན་པས་ཐོག་མ་དང་མཐའ་མ་མེད་ཅིང་།
དངོས་པོ་མེད་པའི་ངོ་བོ་ཉིད་གཟུང་བ་དང་
འཛིན་པ་དང་། བྲལ་བའི་ཀུན་རྫོབ་ཀྱི་བདེན་པའི་མཚན་ཉིད་ཅན་གྱི་སྒྲ་ཡང་གང་ཡིན་པའི་སྒོ་
ནས་རབ་ཏུ་བསྟན་ཏེ། དོན་དམ་པའི་བདེན་པ་དེ་ཡང་ནམ་མཁའ་དང་མཉམ་མོ། །མ་བཅོས་པ་
དྲི་མ་མེད་པའི་ངོ་བོ་ཉིད་དེ། དོན་འདི་ཉིད་གསལ་བར་བྱ་བའི་ཕྱིར། ཚུལ་གཅིག་པར་བསྟན་
པའི་མདོ་ལས། ཆོས་འདི་སྒྲ་སྐད་དག་གིས་ལུང་བསྟན་ཏེ། །ཆོས་དང་སྒྲ་དག་འདིར་ནི་རྙེད་མི་
འགྱུར། །ཆོས་ཉིད་ཚུལ་གཅིག་དངོས་ལ་འཇུག་བྱེད་པ། །བཟོད་མཆོག་བླ་ན་མེད་པར་རེག་
པར་འགྱུར། །ཞེས་གསུངས་པ་དང་། དེ་ལྟར་རྒྱུ་དང་འབྲས་བུ་གཉིས་སུ་མེད་པར་ཁོང་དུ་ཆུད་
244

༄༅། །གསང་འདུས་རིམ་ལྔའི་ཁྲིད་ཡིག་སོགས།
པའི་སློབ་མས་བླ་མས་བསྟན་པའི་ལུང་ཐོབ་ནས། རྒྱུད་ལས་བཤད་པའི་ཆོ་ག་དང་། འབྱོར་པ་
ཅི་ཡོད་པས་ཚོགས་ཀྱི་འཁོར་ལོ་བྱས་ལ། ནམ་ཕྱེད་ན་ལེགས་པར་བསླབ་པའི་ཕྱག་རྒྱ་ལུས་དྲི་
ཞིམ་པོས་བྱུགས་ཤིང་། རྒྱན་ཐམས་ཅད་ཀྱིས་བརྒྱན་པ་བླ་མ་ལ་ཕུལ་ཏེ། གསང་བ་དང་དེ་ལས་
གཞན་པའི་མཆོད་པའི་ཡང་དག་པར་མཆོད་ལ། བླ་མའི་མདུན་དུ་པུས་མོ་གཡས་པའི་ལྷ་ང་ས་
ལ་བཙུགས་ནས། ཐལ་མོ་སྦྱར་བར་བྱས་ལ། འཁོར་བ་ལས་སྐྱོབ་པའི་ཡིད་ཀྱིས་སློབ་དཔོན་ལ་
དེ་བཞིན་གཤེགས་པ་མངོན་སུམ་བཞིན་དུ་ལྷག་པར་མོས་པ་དང་། བསྟོད་པའི་མཆོད་པ་ཡིས་
མངོན་པར་བྱང་ཆུབ་ས་ལ་གསོལ་བ་གདབ་པར་བྱའོ། །མཆོག་སྦྱིན་རྡོ་རྗེ་མཆོག་ཁྱོད་འདུད། །
ཡང་དག་མཐར་གྱུར་ཁྱོད་ལ་འདུད། །སྟོང་ཉིད་ལས་བྱུང་ཁྱོད་ལ་འདུད། །སངས་རྒྱས་བྱང་ཆུབ་
ཁྱོད་ལ་འདུད། །མངོན་པར་བྱང་ཆུབ་མཐོང་བར་ནི། །སློབ་དཔོན་ཆེན་པོ་བདག་འཚལ་ལོ། །
སངས་རྒྱས་ཀུན་གྱི་ཡེ་ཤེས་ཆེ། །ཐམས་ཅད་སྟོང་བ་བླ་ན་མེད། །རང་མྱོང་མཚན་ཉིད་གཅིག་པ་
ཉིད། །སེམས་དཔའ་ཆེན་པོ་བཤད་དུ་གསོལ། །ལས་དང་སྐྱེ་ལས་རྣམ་གྲོལ་བའི། །ཚེ་འདིར་བྱང་
ཆུབ་ཉིད་ཐོབ་ལ། །ཁྱོད་ཞབས་པདྨ་སྤངས་བྱས་ནས། །གཙོ་བོ་གཞན་དུ་སྐྱབས་མ་མཆིས། །འགྲོ་
བའི་དཔའ་བོ་ཐུབ་ཆེན་པོ། །དེ་བས་སངས་རྒྱས་མཆོག་མཉེས་མཛོད། །དེ་ལྟར་གསོལ་བ་ཆོ་
གའི་མཆོག །དམ་པས་དེ་ནི་ཐོས་གྱུར་ནས། །བླ་མ་དཔལ་ལྡན་ཡོན་ཏན་མཚོ། །སྙིང་རྗེ་སློབ་མ་
ལ་བསྐྱེད་དེ། །བཞིན་ནི་རབ་ཏུ་དང་གྱུར་པས། །རང་གི་བརྩེ་བས་རབ་དགའ་ཞིང་། །རྣལ་
འབྱོར་རྒྱུད་ལས་འབྱུང་བའི་མཆོག །དམ་ཚིག་བཟང་བོ་བསྟན་པར་བྱ། །དེ་ནས་སློབ་དཔོན་
མཉམ་བཞག་ནས། །བྱང་ཆུབ་སེམས་ནི་རྣམ་པར་དབབ། །བུམ་པའམ་ཡང་ན་དུང་ཆོས་སུ། །
བྱང་ཆུབ་སེམས་ནི་བཞག་པར་བྱ། །དེ་ནས་སློབ་མ་དེ་བོས་ཏེ། །སངས་རྒྱས་ཀུན་གྱི་བྱིན་རླབས་
ལ། །རྒྱལ་བའི་ཕྱག་རྒྱར་བཅས་པ་ཡི